CELEX: 31996R0139
Language: ro
Date: 1996-01-22 00:00:00
Title: Regulamentul (CE) nr. 139/96 al Consiliului din 22 ianuarie 1996 de modificare a Regulamentelor (CE) nr. 3285/94 și (CE) nr. 519/94 în ceea ce privește documentul unitar de supraveghere comunitară

Anunţ juridic important

|

31996R0139

Jurnalul Oficial L 021 , 27/01/1996 p. 0007 - 0018 ediţie specială în limba cehă capitol 11 volum 10 p. 33  - 43 ediţie specială în limba estonă capitol 11 volum 10 p. 33  - 43 ediţie specială în limba maghiară capitol 11 volum 10 p. 33  - 43 ediţie specială în limba lituaniană capitol 11 volum 10 p. 33  - 43 LV.ES capitol 11 volum 10 p. 33  - 43 MT.ES capitol 11 volum 10 p. 33  - 43 PL.ES capitol 11 volum 10 p. 33  - 43 SK.ES capitol 11 volum 10 p. 33  - 43 ediţie specială în limba slovenă capitol 11 volum 10 p. 33  - 43

		19960122Regulamentul (CE) nr. 139/96 al Consiliuluidin 22 ianuarie 1996de modificare a Regulamentelor (CE) nr. 3285/94 și (CE) nr. 519/94 în ceea ce privește documentul unitar de supraveghere comunitarăCONSILIUL UNIUNII EUROPENE,având în vedere Tratatul de instituire a Comunității Europene, în special articolul 113,având în vedere propunerea Comisiei,întrucât Regulamentul (CE) nr. 3285/94 al Consiliului din 22 decembrie 1994 privind regimul comun aplicabil importurilor și de abrogare a Regulamentului (CE) nr. 518/94 [1] și Regulamentul (CE) nr. 519/94 al Consiliului din 7 martie 1994 privind regimul comun aplicabil importurilor din anumite țări terțe și de abrogare a Regulamentelor (CEE) nr. 1765/82, (CEE) nr. 1766/82 și (CEE) nr. 3420/83 [2] au instituit un document comun de supraveghere care urmează să fie utilizat în cadrul măsurilor de supraveghere comunitară prealabilă; întrucât modelul acestui document, identic în cazul ambelor regulamente, este prevăzut în anexa I la Regulamentul (CE) nr. 3285/94 și în anexa IV la Regulamentul (CE) nr. 519/94;întrucât este oportun, în scopul unei bune administrări și în interesul operatorilor comunitari, să se alinieze pe cât posibil conținutul și formatul documentului de supraveghere menționat anterior la formularele de licență de import prevăzute în Regulamentele (CE) nr. 3168/94 [3], (CE) nr. 3169/94 [4] și (CE) nr. 1150/95 [5] ale Comisiei și în Recomandarea 3118/94/CECO a Comisiei [6], ținând seama de caracteristicile tehnice ale documentului de supraveghere;întrucât, în conformitate cu regimul actual, cererea de obținere a documentului de supraveghere trebuie întocmită prin completarea unui formular specific, care reprezintă și document de supraveghere, odată completat și autentificat de către autoritățile naționale competente; întrucât, în vederea simplificării formalităților ce trebuie îndeplinite de către importatori, nu mai este necesar să se prevadă ca cererea de obținere a documentului de supraveghere să fie întocmită completând un formular comunitar special prevăzut în acest scop; întrucât este necesar, cu toate acestea, să se precizeze informațiile care trebuie menționate în cererea de obținere a documentului de supraveghere;întrucât este oportun să se prevadă un regim de tranziție, care să expire la 31 decembrie 1996, pentru documentele de supraveghere comunitară deja tipărite și emise de către statele membre până la data intrării în vigoare a prezentului regulament,ADOPTĂ PREZENTUL REGULAMENT:Articolul 1Regulamentul (CE) nr. 3285/94 se modifică după cum urmează:1. La articolul 12, alineatele (1) și (2) se înlocuiesc cu următorul text:"(1) Punerea în liberă circulație a produselor aflate sub supraveghere comunitară prealabilă este condiționată de prezentarea unui document de supraveghere. Acest document se emite gratuit de către autoritatea competentă desemnată de către statele membre, pentru toate cantitățile cerute, într-un termen de cel mult cinci zile lucrătoare de la primirea de către autoritatea națională competentă a unei cereri întocmite de către orice importator comunitar, indiferent unde este stabilit în Comunitate. În absența unei dovezi contrare, se consideră că cererea respectivă este primită de către autoritatea națională competentă în cel mult trei zile lucrătoare de la depunerea sa.(2) Documentul de supraveghere se emite prin completarea unui formular în conformitate cu modelul prevăzut în anexa I.Exceptând cazul în care în decizia de punere sub supraveghere au fost adoptate dispoziții diferite, cererea de obținere a documentului de supraveghere a importatorului nu conține decât următoarele:(a) numele și adresa completă ale solicitantului (inclusiv numărul de telefon, de fax și, după caz, numărul de identificare pe lângă autoritatea națională competentă), precum și numărul său de înregistrare TVA, în cazul în care este plătitor de TVA;(b) după caz, numele și adresa completă ale declarantului sau ale reprezentantului solicitantului (inclusiv numărul de telefon și de fax);(c) descrierea mărfurilor, care să cuprindă:- denumirea lor comercială;- codul corespunzător din Nomenclatura combinată;- locul de origine și locul de expediere;(d) cantitățile declarate, exprimate în kilograme și, după caz, în orice altă unitate suplimentară pertinentă (perechi, articole, etc.);(e) valoarea CIF a mărfurilor la frontiera comunitară, în ECU;(f) declarația următoare, datată și semnată de către solicitant, numele solicitantului fiind scris cu majuscule:"Subsemnatul certific faptul că informațiile din prezenta cerere sunt exacte și furnizate cu bună-credință și faptul că sunt stabilit în Comunitate.""2. La articolul 12, se adaugă următoarele alineate (8), (9) și (10):"(8) Formularele documentelor de supraveghere, precum și extrasele din acestea se întocmesc în două exemplare, primul exemplar, denumit "original pentru destinatar" și având numărul 1, fiind emis solicitantului, iar al doilea, denumit "exemplar pentru autoritatea competentă" și având numărul 2, fiind păstrat de către autoritatea care a emis documentul. În scopuri administrative, autoritatea competentă poate adăuga copii suplimentare formularului 2.(9) Formularele se tipăresc pe hârtie albă fără pastă mecanică, finisată pentru scris, care cântărește între 55 și 65 grame pe metru pătrat. Dimensiunea lor este de 210 pe 297 milimetri; spațiul dintre linii este de 4,24 milimetri (o șesime de inci); formatul formularelor se respectă cu strictețe. În afară de aceasta, pe ambele fețe ale exemplarului nr. 1, care constituie documentul de supraveghere propriu-zis, se aplică un fond cu ghioș de culoare galbenă care pune în evidență orice falsificare prin mijloace mecanice sau chimice.(10) Statele membre răspund de tipărirea formularelor. Acestea pot fi tipărite și de tipografii autorizate de către statul membru în care sunt stabilite. În acest caz, trimiterea la această autorizare se face pe fiecare formular. Pe fiecare formular se indică numele și adresa tipografului sau un semn prin care acesta poate fi identificat."3. La articolul 14, alineatele (1) și (2) se înlocuiesc cu următorul text:"(1) Punerea în liberă circulație a produselor aflate sub supraveghere regională este condiționată, în regiunea respectivă, de prezentarea unui document de supraveghere. Acest document este emis gratuit de către autoritatea competentă desemnată de statul sau statele membre respective pentru toate cantitățile cerute, într-un termen de cel mult cinci zile lucrătoare de la primirea de către autoritatea națională competentă a unei cereri întocmite de către orice importator comunitar, indiferent unde este stabilit în Comunitate. În absența unei dovezi contrare, se consideră că declarația respectivă este primită de către autoritatea națională competentă în cel mult trei zile lucrătoare de la depunerea sa. Documentele de supraveghere nu pot fi utilizate decât atât timp cât regimul de liberalizare a importurilor rămâne în vigoare pentru tranzacțiile în cauză.(2) Se aplică articolul 12 alineatul (2)."(4) Anexa I se înlocuiește cu cea prevăzută în anexa I la prezentul regulament.Articolul 2Regulamentul (CE) nr. 519/94 se modifică după cum urmează:1. La articolul 10, alineatele (1) și (2) se înlocuiesc cu următorul text:"(1) Punerea în liberă circulație a produselor aflate sub supraveghere comunitară prealabilă este condiționată de prezentarea unui document de supraveghere. Acest document se emite gratuit de către autoritatea competentă desemnată de către statele membre pentru toate cantitățile cerute, într-un termen de cel mult cinci zile lucrătoare de la primirea de către autoritatea națională competentă a unei cereri întocmite de către orice importator comunitar, indiferent unde este stabilit în Comunitate. În absența unei dovezi contrare, se consideră că cererea respectivă este primită de către autoritatea națională competentă în cel mult trei zile lucrătoare de la depunerea sa.(2) Documentul de supraveghere se emite prin completarea unui formular în conformitate cu modelul prevăzut în anexa IV.Exceptând cazul în care în decizia de punere sub supraveghere au fost adoptate dispoziții diferite, cererea de eliberare a documentului de supraveghere a importatorului nu conține decât următoarele:(a) numele și adresa completă ale solicitantului (inclusiv numărul de telefon, de fax: și, după caz, numărul de identificare pe lângă autoritatea națională competentă), precum și numărul său de înregistrare TVA, în cazul în care este plătitor de TVA;(b) după caz, numele și adresa completă ale declarantului sau ale reprezentantului solicitantului (inclusiv numărul de telefon și de fax:);(c) descrierea mărfurilor, care să cuprindă:- denumirea lor comercială;- codul corespunzător din Nomenclatura combinată;- locul de origine și locul de expediere;(d) cantitățile declarate, exprimate în kilograme și, după caz, în orice altă unitate suplimentară pertinentă (perechi, articole etc.);(e) valoarea CIF a mărfurilor la frontiera comunitară, în ECU;(f) declarația următoare, datată și semnată de către solicitant, numele solicitantului fiind scris cu majuscule:"Subsemnatul certific faptul că informațiile din prezenta cerere sunt exacte și furnizate cu bună-credință și faptul că sunt stabilit în Comunitate.""2. La articolul 10 se adaugă următoarele alineate (8), (9) și (10):"(8) Formularele documentelor de supraveghere, precum și extrasele din acestea se întocmesc în două exemplare, primul exemplar, denumit "original pentru destinatar" și având numărul 1, fiind emis solicitantului, iar al doilea, denumit "exemplar pentru autoritatea competentă" și având numărul 2, fiind păstrat de către autoritatea care a emis documentul. În scopuri administrative, autoritatea competentă poate adăuga copii suplimentare formularului 2.(9) Formularele se tipăresc pe hârtie albă fără pastă mecanică, finisată pentru scris, care cântărește între 55 și 65 grame pe metru pătrat. Dimensiunea lor este de 210 pe 297 milimetri; spațiul dintre linii este de 4,24 milimetri (o șesime de inci); formatul formularelor se respectă cu strictețe. În afară de aceasta, pe ambele fețe ale exemplarului nr. 1, care constituie documentul de supraveghere propriu-zis, se aplică un fond ghioșat de culoare galbenă care pune în evidență orice falsificare prin mijloace mecanice sau chimice.(10) Statele membre răspund de tipărirea formularelor. Acestea pot fi tipărite și de tipografii autorizate de către statul membru în care sunt stabilite. În acest caz, trimiterea la această autorizare este făcută pe fiecare formular. Pe fiecare formular se indică numele și adresa tipografului sau un semn prin care acesta poate fi identificat."3. La articolul 13, alineatele (1) și (2) se înlocuiesc cu următorul text:"(1) Punerea în liberă circulație a produselor aflate sub supraveghere regională este condiționată, în regiunea respectivă, de prezentarea unui document de supraveghere. Acest document se emite gratuit de către autoritatea competentă desemnată de statul sau statele membre respective pentru toate cantitățile cerute, într-un termen de cel mult cinci zile lucrătoare de la primirea de către autoritatea națională competentă a unei cereri întocmite de către orice importator comunitar, indiferent unde este stabilit în Comunitate. În absența unei dovezi contrare, se consideră că declarația respectivă este primită de către autoritatea națională competentă în cel mult trei zile lucrătoare de la depunerea sa. Documentele de supraveghere nu pot fi utilizate decât atât timp cât regimul de liberalizare a importurilor rămâne în vigoare pentru tranzacțiile în cauză.(2) Se aplică articolul 10 alineatul (2)."(4) Anexa IV se înlocuiește cu cea prevăzută în anexa II la prezentul regulament.Articolul 3Prezentul regulament intră în vigoare în a treia zi de la data publicării în Jurnalul Oficial al Comunităților Europene.Acesta se aplică de la 1 ianuarie 1996. Cu toate acestea, până la 30 iunie 1996, statele membre pot întocmi documente de supraveghere pe baza formularului prevăzut în anexa I la Regulamentul (CE) nr. 3285/94 și în anexa IV la Regulamentul (CE) nr. 519/94. Documentele de supraveghere emise anterior acestei date pot fi utilizate până la data expirării lor și până la 31 decembrie 1996 cel târziu.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 22 ianuarie 1996.Pentru ConsiliuPreședinteleW. Lucchetti[1] JO L 349, 31.12.1994, p. 53.[2] JO L 67, 10.3.1994, p. 89.[3] JO L 335, 23.12.1994, p. 23. Regulament modificat de Regulamentul (CE) nr. 1627/95 (JO L 155, 6.7.1995, p. 8).[4] JO L 335, 23.12.1994, p. 33.[5] JO L 116, 23.5.1995, p. 3.[6] JO L 330, 21.12.1994, p. 6. Recomandare modificată ultima dată de Recomandarea nr. 393/95/CECO (JO L 43, 25.2.1995, p. 23).--------------------------------------------------19960122ANEXA I"19960122"ANEXA I+++++ TIFF ++++++++++ TIFF ++++++++++ TIFF ++++++++++ TIFF +++++"--------------------------------------------------19960122ANEXA II"19960122"ANEXA IV+++++ TIFF ++++++++++ TIFF ++++++++++ TIFF ++++++++++ TIFF +++++"--------------------------------------------------